عوسمان عه‌بدولكه‌ريم وه‌رپرس ره‌سانن و په‌يوه‌نديه‌يل وه‌ڕيه‌وبه‌رايه‌تی ئاسايش گه‌رميان له‌ ئاشكراكردنيگ ك(شه‌فه‌ق نيوز)ئاگاداری بوی، وت: دويای هه‌ڵمه‌ته‌يل وه‌رده‌وام ئاسايش گه‌رميان له‌ ئه‌نجامداين ئۆپه‌راسيۆن له‌ مه‌رزه‌گه‌، ئمڕوو له‌ شاروچكه‌ی جه‌باره‌ی سه‌ر وه‌ قه‌زای كفری په‌نج چه‌كدار سه‌ر وه‌ ريكخرياگ داعش خوه‌يان و چه‌كه‌يليان ته‌سليم وه‌ هيزه‌يل ئاسايش گه‌رميان كردنه‌.
عه‌بدولكه‌ريم هه‌ميش وت: ئه‌و چه‌كداره‌يله‌ دويای ئه‌وه‌ك زانستنه‌ ك هويچ ڕييگ ئه‌رايان نه‌مه‌ندگه‌ خوه‌يان قورتار بكه‌ن هه‌ر وه‌و خاتره‌ وه‌ناچاری له‌ڕی كه‌سايه‌تيه‌يل شاروچكه‌گه‌وه‌ په‌يوه‌ندی كردنه‌سه‌ ئاسايش گه‌رميان و ئاشكرای ته‌سليمبوين خوه‌يان كردنه‌.
جی باسه‌، حاڵ حازر په‌يجووری وه‌ل ئه‌و چه‌كداره‌يله‌ وه‌رده‌وامه‌و پيشبينی يه‌يش ئه‌كريه‌يد شماره‌يانيش زيای بكا.
ج . أ
